**דניאל (דני) פדרוסה ראמאל** (בספרדית: **Daniel "Dani" Pedrosa Ramal**, נולד ב-29 בספטמבר 1985) הוא רוכב מרוצי אופנועים ספרדי. התחרה במשך 18 עונות בסבב ה-MotoGP. בין השנים 2003–2005 זכה פעם אחת באליפות העולם בקטגוריית 125 סמ"ק ופעמיים באליפות העולם בקטגוריית 250 סמ"ק והיה הזוכה הצעיר ביותר בקטגוריה. מאז החל להתחרות בסבב ה-MotoGP לא זכה באליפות, אך גם לא סיים אף עונה במקום הנמוך מחמישי. לאחר פרישתו עבר לשמש כרוכב פיתוח בקבוצת KTM.

קריירה
------

### שלבים מוקדמים

פדרוסה החל להתחרות כבר בגיל 9 כשהשתתף באליפות ספרד במיניבייק. כבר במרוץ השני הצליח להשיג מקום בפודיום ואת עונת הבכורה שלו סיים במקום השני. עונה לאחר מכן התחרה שוב בסבב, אך סיבות בריאותיות מנעו ממנו לשפר את הישגיו והוא סיים את העונה במקום השלישי.

### 125 סמ"ק

בעונת 2001 ערך את הופעת הבכורה שלו בקטגוריית 125 סמ"ק וסיים את העונה במקום השמיני, כשבמהלכה הגיע פעמיים לפודיום. בעונתו השנייה שיפר משמעותית את הישגיו, כשניצח שלושה מרוצים והגיע עוד שש פעמים לפודיום. את העונה סיים במקום השלישי. בעונת 2003 השיג חמישה ניצחונות והבטיח את הזכייה בתואר האליפות שני סיבובים לפני תום העונה. שבוע לאחר הבטחת התואר שבר את שני הקרסוליים בתאונה שהתרחשה במהלך האימון לקראת גרנד פרי אוסטרליה. פציעה שסיימה עבורו את העונה.

### 250 סמ"ק

לאחר הזכייה באליפות עבר פדרוסה להתחרות בקטגוריה של 250 סמ"ק. עקב ההחלמה מהפציעה לא הספיק לערוך הכנות מקדימות לפני פתיחת העונה. למרות חוסר ההכנה, בתשעת המרוצים הראשונים בעונה ניצח ארבע פעמים וארבע פעמים נוספות סיים במקום השני. עד סיום העונה העלה את מספר הניצחונות לשבעה והוסיף עוד שלושה פודיומים בדרך לזכייה באליפות ובתואר רוקי העונה. לאחר הזכייה החליט להישאר עונה נוספת בקטגוריה, עונה שאותה סיים עם שמונה ניצחונות, 11 פודיומים ותואר אליפות נוסף.

### MotoGP

פדרוסה בגרנד פרי אוסטרליה (2006)
המעבר לסבב ה-MotoGP בעונת 2006 גרר אחריו שורה של ביקורות שהתייחסו לגובהו ומשקלו של פדרוסה (1.58 מטר, 51 קילוגרם) וליכולת שלו לרכב על אופנוע כבד בהצלחה. כבר במרוץ הראשון בעונה שנערך במסלול בחרס הוכיח פדרוסה את יכולותיו כשסיים במקום השני. בגרנד פרי שאנגחאי, המרוץ הרביעי בעונה, רשם את ניצחון הבכורה שלו והוסיף ניצחון בבריטניה במרוץ התשיעי. לאחר 13 המרוצים הראשונים בסבב התייצב פדרוסה במקום השני, כשלפניו רק בן קבוצתו ניקי היידן. בשני המרוצים הבאים התקשה לצבור נקודות וירד למקום החמישי בטבלת האליפות. בסיבוב החמישי של גרנד פרי פורטוגל ניסה לעקוף את היידן, אך התנגש בו והוציא את שניהם מהתחרות. התאונה גרמה להיידן לאבד את המקום הראשון בו החזיק לטובת ולנטינו רוסי וסגרה את הסיכוי התאורטי שהייתה לפדרוסה לזכות באליפות. שבועיים לאחר מכן, בתחרות האחרונה בעונה הצליח היידן לנצח בתחרות ולזכות באליפות ואילו פדרוסה סיים במקום הרביעי, שהעניק לו את המקום החמישי בסיום העונה. הוא זכה בתואר רוקי העונה, לאחר שגבר בתחרות צמודה על יריבו מקטגוריית ה-250 סמ"ק, קייסי סטונר.

בעונת 2007 הציגה הונדה את דגם חדש של האופנוע בעל 800 הסמ"ק, ה-הונדה RC212V. במהלך העונה סבל פסדרוסה מבעיות מכניות רבות. למרות הבעיות הצליח לסיים את העונה במקום השני אחרי סטונר, שזכה בתואר. בסיום העונה הוחתם על חוזה לשנתיים נוספות בקבוצת רפסול.

במהלך ההכנות לעונת 2008 נפצע פדרוסה והחמיץ את ההכנות לעונה, למרות זאת הצליח להגיע לפודיום כבר במרוץ הראשון בעונה, כשסיים במקום השני. במרוץ השני בעונה רשם לעצמו ניצחון ראשון. במהלך התחרות שהתקיימה בגרמניה נפצע שוב, פציעה שגרמה לו להחמיץ גם את המרוץ הבא שהתקיים בארצות הברית ולאיבוד של נקודות יקרות בקרב על האליפות. את העונה סיים במקום השלישי.

כמו בעונה הקודמת, גם בהכנות לקראת עונת 2009 סבל מפציעה שמנעה ממנו את ההכנות לעונה. במרוץ הראשון בעונה סיים רק במקום ה-11, אך בשלושת המרוצים הבאים צבר 52 נקודות ושיפר את מיקומו. לקראת המרוץ החמישי נפצע פדרוסה במהלך החימום ולאחר מכן נפל מהאופנוע במהלך המרוץ ונאלץ לפרוש.

פדרוסה בגרנד פרי אסן, הולנד (2010)
לקראת עונת 2011 התרחבה קבוצת רפסול לשלושה רוכבים ואל פדרוסה הצטרפו קייסי סטונר ואנדראה דוביציוזו. בשלושת המרוצים הראשונים של העונה הגיע לפודיום, אך במרוץ הרביעי שנערך בצרפת נפצע לאחר שמרקו סימונצ'לי פגע בו. התאונה גרמה לשבר בעצם הבריח של פדרוסה והשביתה אותו למשך חודשיים, בהם החמיץ ארבע תחרויות. הניצחון השני בעונה הושג בגרנד פרי גרמניה. בגרנד פרי צ'כיה השיג את הפול פוזישן הראשון שלו בעונה, אך התרסק במהלך המרוץ. את שלושת המרוצים הבאים סיים במקום השני ובמרוץ הרביעי הוסיף ניצחון, הניצחון ה-400 של רוכב ספרדי בתולדות האליפות.

בשבעת המרוצים הראשונים של עונת 2012 הגיע פדרוסה לפודיום, אך הניצחון הראשון הושג רק במרוץ השמיני שהתקיים בגרמניה. בשני המרוצים הבאים הגיע שוב לפודיום ולאחר עשרה מרוצים תפס את המקום השני בטבלה. 2 ניצחונות רצופים בארצות הברית ובצ'כיה צמצמו את הפער בינו ובין חורחה לורנסו המוביל באליפות ל-13 נקודות בלבד. במרוץ הבא ניתנה לפדרוסה אפשרות לעלות למקום הראשון כשזינק מהפול פוזישן, אך בעיה מכנית באופנוע שיבשה את התוכניות ובסופו של דבר זינק אחרון למרוץ ועוד בטרם השלים הקפה אחת התנגש בו הקטור ברברה והוציא אותו מהתחרות, דבר שהגדיל את הפער בפסגה ל-38 נקודות. שלושה ניצחונות רצופים הצליחו לצמצם את הפער ל-23 נקודות, כשנותרו עוד שני מרוצים עד לסיום העונה. בגרנד פרי אוסטרליה זינק לורנסו מהמקום השני ופדרוסה במקום השלישי, אך תאונה בסיבוב השני שריסקה את אופנועו של הרוכב סגרה את האפשרות לזכות באליפות.

בסיום העונה הודיע קייסי סטונר על פרישה ואת מקומו כבן הזוג של פדרוסה בקבוצה תפס מארק מארקס, בעונתו הראשונה בסבב. בחודש מאי רשם לזכותו שני ניצחונות רצופים בספרד ובצרפת, אך החמיץ את התחרות בגרמניה עקב פציעה. בהמשך העונה נאלץ לפרוש בגרנד פרי אראגון עקב התנגשות עם חברו לקבוצה. את העונה סיים במקום השלישי עם 300 נקודות.

את עונת 2014 פתח מארקס בסערה, כשזכה בכל עשרת המרוצים הראשונים של העונה, רצף שנקטע על ידי ניצחונו של פדרוסה בגרנד פרי של צ'כיה. לקראת סיום העונה נאבק על המקום השני מול שני רוכבי קבוצת ימאהה לורנסו ורוסי, אך לא הצליח לצבור נקודות בשניים מתוך שלושת המרוצים האחרונים של העונה ולבסוף סיים אותה במקום הרביעי.

במרוץ קטר שפתח את עונת 2015 סיים במקום השישי, אף על פי שרכב פצוע. פציעה שבעקבותיה נעדר משלושת המרוצים הבאים. הפודיום הראשון בעונה הגיע בגרנד פרי קטלוניה בו סיים במקום השלישי והניצחון הראשון הושג בגרנד פרי יפן, לאחריו רשם ניצחון נוסף במלזיה. בדומה לעונה הקודמת, גם את העונה הזאת סיים במקום הרביעי.

בעונת 2016 השיג ניצחון נוסף בסן מרינו. פציעה ערב המרוץ ביפן גרמה לו להיעדר משלושת המרוצים הבאים. בסיום העונה האריך את חוזהו בשנתיים נוספות. בגרנד פרי של ולנסיה, מרוץ סיום עונת 2017, השיג את הניצחון השני בעונה והאחרון בקריירה.

בעונת 2018 לא הצליח להדיע לפודיום. את העונה סיים במקום ה-11. במהלך העונה החליטה הונדה שלא לחדש עימו את החוזה והחתימה את חורחה לורנסו במקומו. בעקבות כך הודיע על פרישה בסיום העונה. חודשיים לאחר מכן הצטרף לקבוצת KTM כרוכב מבחן.

סטטיסטיקה
---------

### מרוצים

| שנה | קטגוריה | אופנוע | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | 125 סמ"ק | הונדה | יפןיפן18 | דרום אפריקהדרום אפריקה13 | ספרדספרד10 | צרפתצרפת17 | איטליהאיטליה23 | קטלוניהקטלוניה7 | הולנדהולנדפרש | בריטניהבריטניה12 | גרמניהגרמניה11 | צ'כיהצ'כיה8 | פורטוגלפורטוגל5 | ולנסיהולנסיה3 | יפןיפן3 | אוסטרליהאוסטרליה7 | מלזיהמלזיה4 | ברזילברזילפרש |  |  |  | 8 | 100 |
| 2002 | 125 סמ"ק | הונדה | **יפןיפן**8 | **דרום אפריקהדרום אפריקה**3 | ספרדספרד4 | צרפתצרפת3 | איטליהאיטליה4 | קטלוניהקטלוניה2 | **הולנדהולנד**1 | בריטניהבריטניה2 | גרמניהגרמניה7 | צ'כיהצ'כיה2 | **פורטוגלפורטוגל**10 | ברזילברזילפרש | ***יפןיפן***1 | מלזיהמלזיה3 | *אוסטרליהאוסטרליה*5 | **ולנסיהולנסיה**1 |  |  |  | **3** | **243** |
| 2003 | 125 סמ"ק | הונדה | יפןיפן8 | *דרום אפריקהדרום אפריקה*1 | ספרדספרד4 | *צרפתצרפת*1 | איטליהאיטליה2 | קטלוניהקטלוניה1 | **הולנדהולנד**8 | בריטניהבריטניהפרש | גרמניהגרמניה4 | צ'כיהצ'כיה1 | פורטוגלפורטוגל4 | ***ברזילברזיל***4 | **יפןיפן**6 | מלזיהמלזיה1 | אוסטרליהאוסטרליה | ולנסיהולנסיה |  |  |  | **1** | **223** |
| 2004 | 250 סמ"ק | הונדה | דרום אפריקהדרום אפריקה1 | ספרדספרדפרש | ***צרפתצרפת***1 | איטליהאיטליה2 | *קטלוניהקטלוניה*2 | *הולנדהולנד*2 | ברזילברזיל2 | גרמניהגרמניה1 | *בריטניהבריטניה*1 | *צ'כיהצ'כיה*3 | **פורטוגלפורטוגל**4 | ***יפןיפן***1 | קטר (מדינה)קטר (מדינה)2 | *מלזיהמלזיה*1 | אוסטרליהאוסטרליה4 | ***ולנסיהולנסיה***1 |  |  |  | **1** | **317** |
| 2005 | 250 סמ"ק | הונדה | ספרדספרד1 | פורטוגלפורטוגל4 | הרפובליקה העממית של סיןהרפובליקה העממית של סין6 | צרפתצרפת1 | איטליהאיטליה1 | קטלוניהקטלוניה1 | הולנדהולנד2 | בריטניהבריטניה4 | גרמניהגרמניה1 | צ'כיהצ'כיה1 | יפןיפן2 | מלזיהמלזיהפרש | קטר (מדינה)קטר (מדינה)4 | אוסטרליהאוסטרליה1 | טורקיהטורקיה2 | ולנסיהולנסיה1 |  |  |  | **1** | **309** |
| 2006 | MotoGP | רפסול הונדה | ספרדספרד2 | קטר (מדינה)קטר (מדינה)6 | טורקיהטורקיה14 | ***הרפובליקה העממית של סיןהרפובליקה העממית של סין***1 | **צרפתצרפת**3 | איטליהאיטליה4 | קטלוניהקטלוניהפרש | הולנדהולנד3 | ***בריטניהבריטניה***1 | ***גרמניהגרמניה***4 | *ארצות הבריתארצות הברית*2 | צ'כיהצ'כיה3 | מלזיהמלזיה3 | אוסטרליהאוסטרליה15 | יפןיפן7 | פורטוגלפורטוגלפרש | ולנסיהולנסיה4 |  |  | 5 | 215 |
| 2007 | MotoGP | רפסול הונדה | קטר (מדינה)קטר (מדינה)3 | **ספרדספרד**2 | טורקיהטורקיהפרש | הרפובליקה העממית של סיןהרפובליקה העממית של סין4 | צרפתצרפת4 | *איטליהאיטליה*2 | קטלוניהקטלוניה3 | בריטניהבריטניה8 | הולנדהולנד4 | *גרמניהגרמניה*1 | ארצות הבריתארצות הברית5 | צ'כיהצ'כיה4 | סן מרינוסן מרינופרש | פורטוגלפורטוגל2 | **יפןיפן**פרש | **אוסטרליהאוסטרליה**4 | **מלזיהמלזיה**3 | ***ולנסיהולנסיה***1 |  | **2** | **242** |
| 2008 | MotoGP | רפסול הונדה | קטר (מדינה)קטר (מדינה)3 | *ספרדספרד*1 | פורטוגלפורטוגל2 | הרפובליקה העממית של סיןהרפובליקה העממית של סין2 | **צרפתצרפת**4 | איטליהאיטליה3 | *קטלוניהקטלוניה*1 | בריטניהבריטניה3 | הולנדהולנד2 | גרמניהגרמניהפרש | ארצות הבריתארצות הברית | צ'כיהצ'כיה15 | סן מרינוסן מרינו4 | ארצות הבריתארצות הברית8 | יפןיפן3 | אוסטרליהאוסטרליהפרש | **מלזיהמלזיה**2 | ולנסיהולנסיה2 |  | **3** | **249** |
| 2009 | MotoGP | רפסול הונדה | קטר (מדינה)קטר (מדינה)11 | יפןיפן3 | ספרדספרד2 | ***צרפתצרפת***3 | איטליהאיטליהפרש | קטלוניהקטלוניה6 | הולנדהולנדפרש | *ארצות הבריתארצות הברית*1 | *גרמניהגרמניה*3 | בריטניהבריטניה9 | צ'כיהצ'כיה2 | **ארצות הבריתארצות הברית**10 | סן מרינוסן מרינו3 | *פורטוגלפורטוגל*3 | אוסטרליהאוסטרליה3 | מלזיהמלזיה2 | *ולנסיהולנסיה*1 |  |  | **3** | **234** |
| 2010 | MotoGP | רפסול הונדה | קטר (מדינה)קטר (מדינה)7 | ***ספרדספרד***2 | צרפתצרפת5 | ***איטליהאיטליה***1 | בריטניהבריטניה8 | *הולנדהולנד*2 | קטלוניהקטלוניה2 | *גרמניהגרמניה*1 | ארצות הבריתארצות הבריתפרש | **צ'כיהצ'כיה**2 | *ארצות הבריתארצות הברית*1 | ***סן מרינוסן מרינו***1 | *אראגוןאראגון*2 | יפןיפןלא דורג | מלזיהמלזיה | אוסטרליהאוסטרליהלא דורג | פורטוגלפורטוגל8 | *ולנסיהולנסיה*7 |  | **2** | **245** |
| 2011 | MotoGP | רפסול הונדה | קטר (מדינה)קטר (מדינה)3 | ספרדספרד2 | *פורטוגלפורטוגל*1 | *צרפתצרפת*פרש | קטלוניהקטלוניה | בריטניהבריטניה | הולנדהולנד | איטליהאיטליה8 | *גרמניהגרמניה*1 | ארצות הבריתארצות הברית3 | **צ'כיהצ'כיה**פרש | ארצות הבריתארצות הברית2 | סן מרינוסן מרינו2 | אראגוןאראגון2 | *יפןיפן*1 | אוסטרליהאוסטרליה4 | **מלזיהמלזיה**C | ולנסיהולנסיה5 |  | 4 | 219 |
| 2012 | MotoGP | רפסול הונדה | קטר (מדינה)קטר (מדינה)2 | ספרדספרד3 | פורטוגלפורטוגל3 | **צרפתצרפת**4 | קטלוניהקטלוניה2 | בריטניהבריטניה3 | *הולנדהולנד*2 | *גרמניהגרמניה*1 | ***איטליהאיטליה***2 | *ארצות הבריתארצות הברית*3 | ***ארצות הבריתארצות הברית***1 | צ'כיהצ'כיה1 | **סן מרינוסן מרינו**פרש | *אראגוןאראגון*1 | *יפןיפן*1 | *מלזיהמלזיה*1 | אוסטרליהאוסטרליהפרש | ***ולנסיהולנסיה***1 |  | **2** | **332** |
| 2013 | MotoGP | רפסול הונדה | קטר (מדינה)קטר (מדינה)4 | ארצות הבריתארצות הברית2 | ספרדספרד1 | *צרפתצרפת*1 | **איטליהאיטליה**2 | **קטלוניהקטלוניה**2 | הולנדהולנד4 | גרמניהגרמניהDNS | ארצות הבריתארצות הברית5 | ארצות הבריתארצות הברית2 | צ'כיהצ'כיה2 | *בריטניהבריטניה*3 | סן מרינוסן מרינו3 | *אראגוןאראגון*פרש | מלזיהמלזיה1 | אוסטרליהאוסטרליה2 | יפןיפן3 | *ולנסיהולנסיה*2 |  | **3** | **300** |
| 2014 | MotoGP | רפסול הונדה | קטר (מדינה)קטר (מדינה)3 | ארצות הבריתארצות הברית2 | *ארגנטינהארגנטינה*2 | ספרדספרד3 | צרפתצרפת5 | איטליהאיטליה4 | **קטלוניהקטלוניה**3 | הולנדהולנד3 | גרמניהגרמניה2 | ארצות הבריתארצות הברית4 | *צ'כיהצ'כיה*1 | בריטניהבריטניה4 | סן מרינוסן מרינו3 | אראגוןאראגון14 | יפןיפן4 | אוסטרליהאוסטרליהRet | מלזיהמלזיהRet | ולנסיהולנסיה3 |  | 4 | 246 |
| 2015 | MotoGP | רפסול הונדה | קטר (מדינה)קטר (מדינה)6 | ארצות הבריתארצות הברית | ארגנטינהארגנטינה | ספרדספרד | צרפתצרפת16 | איטליהאיטליה4 | קטלוניהקטלוניה3 | הולנדהולנד8 | גרמניהגרמניה2 | ארצות הבריתארצות הברית4 | צ'כיהצ'כיה5 | בריטניהבריטניה5 | סן מרינוסן מרינו9 | אראגוןאראגון2 | יפןיפן1 | אוסטרליהאוסטרליה5 | **מלזיהמלזיה**1 | ולנסיהולנסיה3 |  | 4 | 206 |
| 2016 | MotoGP | רפסול הונדה | קטר (מדינה)קטר (מדינה)5 | ארגנטינהארגנטינה3 | ארצות הבריתארצות הבריתפרש | ספרדספרד4 | צרפתצרפת4 | איטליהאיטליה4 | קטלוניהקטלוניה3 | הולנדהולנד12 | גרמניהגרמניה6 | אוסטריהאוסטריה7 | צ'כיהצ'כיה12 | בריטניהבריטניה5 | סן מרינוסן מרינו1 | אראגוןאראגון6 | יפןיפן- | אוסטרליהאוסטרליה- | מלזיהמלזיה- | ולנסיהולנסיהפרש |  | **6** | **155** |
| 2017 | MotoGP | הונדה | קטר (מדינה)קטר (מדינה)5 | ארגנטינהארגנטינהפרש | ארצות הבריתארצות הברית3 | *ספרדספרד*1 | צרפתצרפת3 | איטליהאיטליהפרש | קטלוניהקטלוניה**3** | הולנדהולנד13 | גרמניהגרמניה3 | צ'כיהצ'כיה2 | אוסטריהאוסטריה3 | בריטניהבריטניה7 | סן מרינוסן מרינו14 | אראגוןאראגון2 | יפןיפןפרש | אוסטרליהאוסטרליה12 | מלזיהמלזיה5 | ולנסיהולנסיה1 |  | 4 | 210 |
| 2018 | MotoGP | הונדה | קטר (מדינה)קטר (מדינה)7 | ארגנטינהארגנטינהפרש | ארצות הבריתארצות הברית7 | ספרדספרדפרש | צרפתצרפת5 | איטליהאיטליהפרש | קטלוניהקטלוניה5 | הולנדהולנד15 | גרמניהגרמניה8 | צ'כיהצ'כיה8 | אוסטריהאוסטריה7 | בריטניהבריטניהבוטל | סן מרינוסן מרינו6 | אראגוןאראגון5 | תאילנדתאילנדפרש | יפןיפן8 | אוסטרליהאוסטרליהפרש | מלזיהמלזיה5 | ולנסיהולנסיה5 | 11 | 117 |

קישורים חיצוניים
----------------

ויקישיתוף מדיה וקבצים בנושא **דני פדרוסה** בוויקישיתוף
* 

* אתר האינטרנט הרשמי של דני פדרוסה
* דני פדרוסה, ברשת החברתית פייסבוק

* דני פדרוסה, ברשת החברתית אקס (טוויטר)

* דני פדרוסה, ברשת החברתית אינסטגרם

* דני פדרוסה, באתר מרוצי אופנועי גרנד פרי

הערות שוליים
------------

1. ↑  נעם יעקובסון, דני פדרוסה – הרוכב הטראגי, wheelz.co.il, 10 בפברואר 2015
2. ↑  רמי היפש, הבעיות של פדרוסה: הגובה, המשקל וגם ולנטינו רוסי, באתר הארץ, 25 במרץ 2006
3. ↑  דני בורשבסקי‏, מוטו ג'יפי: פתיחה שרוסי ירצה לשכוח, באתר וואלה!‏, 26 במרץ 2006
4. ↑  2006 - סיכום עונת המוטו GP, סופר בייקס, 17 בנובמבר 2006
5. ↑  Honda admit mistakes with 800cc bike, Autosport.com, 10 May 2007
6. ↑  Pedrosa confirmed until 2009, AutoSport.com, 21 September 2007
7. ↑  Dennis Noyes, MOTOGP: Looking Back on Jerez, SpeedTV.com, 4 January 2008
8. ↑  Pedrosa heads for ‘special race’, Crash.net, 27 May 2009
9. ↑  Doctors confirm Pedrosa hip injury, Crash.net, 1 June 2009
10. ↑  Pedrosa furious over 'unfair' incident, 15 May 2011
11. ↑  Dani Pedrosa secures maiden pole of 2011 for Czech MotoGP at Brno, TheGuardian.com, 13 August 2011
12. ↑  Pedrosa takes maiden victory at Motegi, Stoner third and Dovizioso fifth, MotoGP.com, 2 October 2011
13. ↑  אופיר דואק, MotoGP גרמניה - התוצאות, באתר דו"גרי, 8 ביולי 2012
14. ↑  Moto GP: פול פוזישן לדני פדרוסה בגראנד פרי מיסאנו, באתר ‏מאקו‏, 15 בספטמבר 2012
15. ↑  אופיר דואק, MotoGP סן- מרינו - התוצאות, באתר דו"גרי, 16 בספטמבר 2012
16. ↑  מערכת הארץ, פדרוסה התרסק, לורנסו שייט לאליפות, באתר הארץ, 28 באוקטובר 2012
17. ↑  Pedrosa wins wet and wild French MotoGP, Crash.net, 19 May 2013
18. ↑  דני פדרוסה קוטע את הרצף של מארקס, 18 באוגוסט 2014
19. ↑  נעם יעקובסון, MotoGP: לורנזו ממשיך את המומנטום בקטלוניה, Wheelz.co.il, 14 ביוני 2014
20. ↑  גיא בן ברק מוטו GP יפן: פדרוזה מנצח ורוסי מגדיל יתרון נקודות, באתר דו"גרי, 11 באוקטובר 2015
21. ↑  HRC renew with Dani Pedrosa until end of 2018, MotoGP.com, 16 May 2016
22. ↑  Pedrosa announces retirement from MotoGP, Motorsport.com, 12 July 2018
23. ↑  Pedrosa to join KTM in test role, Motorsport.com, 10 September 2018

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5029400
* BnF: cb17001260s (data)
* ISNI: 0000 0001 0832 4390
* VIAF: 160801424
* WorldCat: viaf-160801424

 |